b"\n_START_ARTICLE_\nUltimate Kylie (DVD)\n_START_SECTION_\nPesmi, ki jih na DVD niso vklju\xc4\x8dili\n_START_PARAGRAPH_\nNa promocijskih oglasih za album in DVD so trdili, da album vklju\xc4\x8duje popolnoma vsak singl, ki ga je Kylie Minogue kdaj izdala v Avstraliji in Zdru\xc5\xbeenem kraljestvu, vendar to ni bilo res. Mnogo pesmi sploh niso izdali preko DVD-ja. Vklju\xc4\x8dili niso dveh pesmi z njenega debitantskega glasbenega albuma, Kylie,\xc2\xa0\xc2\xbbIt's No Secret\xc2\xab\xc2\xa0in\xc2\xa0\xc2\xbbTurn It Into Love\xc2\xab, \xc4\x8deprav videospota za pesem\xc2\xa0\xc2\xbbTurn It Into Love\xc2\xab\xc2\xa0sploh niso posneli. Tudi ve\xc4\x8dine singlov z albuma Let's Get to It na DVD niso vklju\xc4\x8dili, z izjemo singla\xc2\xa0\xc2\xbbGive Me Just a Little More Time\xc2\xab. Na DVD niso vklju\xc4\x8dili tudi pesmi\xc2\xa0\xc2\xbbWhat Kind of Fool (Heard All That Before)\xc2\xab\xc2\xa0in\xc2\xa0\xc2\xbbWhere Is the Feeling?\xc2\xab\xc2\xa0z albuma Greatest Hits. Z njenega zadnjega albuma, izdanega preko zalo\xc5\xbeb Deconstruction, PWL in BMG, Impossible Princess, na DVD niso vklju\xc4\x8dili pesmi\xc2\xa0\xc2\xbbSome Kind of Bliss\xc2\xab\xc2\xa0in njenega avstralskega singla\xc2\xa0\xc2\xbbCowboy Style\xc2\xab. Z njenega prvega glasbenega albuma, izdanega preko zalo\xc5\xbebe Parlophone, Light Years, na DVD niso vklju\xc4\x8dili pesmi\xc2\xa0\xc2\xbbYour Disco Needs You\xc2\xab. Pesem\xc2\xa0\xc2\xbbButterfly\xc2\xab, sicer kot singl izdano le v Zdru\xc5\xbeenih dr\xc5\xbeavah Amerike, na DVD ni bila vklju\xc4\x8dena, ker videospota za pesem niso nikoli posneli. Vsi ostali videospoti za pesmi, ki niso bile vklju\xc4\x8dene na DVD, z izjemo videospota za pesem\xc2\xa0\xc2\xbbYour Disco Needs You\xc2\xab, so vklju\xc4\x8dili na DVD kompilacije Greatest Hits 1987\xe2\x80\x931999 Kylie Minogue.\n_START_SECTION_\nOstale razli\xc4\x8dice videospotov\n_START_PARAGRAPH_\nVideospot za pesem\xc2\xa0\xc2\xbbCan't Get You Out Of My Head\xc2\xab\xc2\xa0so kmalu po izidu radijske razli\xc4\x8dice pesmi na spletu nekoliko preuredili. \xc4\x8ceprav videospota za pesem\xc2\xa0\xc2\xbbGiving You Up\xc2\xab\xc2\xa0na DVD niso vklju\xc4\x8dili, so na meniju predvajali nekoliko preurejeno, kraj\xc5\xa1o razli\xc4\x8dico videospota. Avstralska razli\xc4\x8dica pesmi\xc2\xa0\xc2\xbbI Should Be So Lucky\xc2\xab\xc2\xa0ni bila vklju\xc4\x8dena na DVD, vseeno pa so nanj vklju\xc4\x8dili nekatere razli\xc4\x8dice videospota. Tudi avstralska razli\xc4\x8dica pesmi\xc2\xa0\xc2\xbbLocomotion\xc2\xab, sicer izdana leta 1988 pod imenom\xc2\xa0\xc2\xbbThe Loco-Motion\xc2\xab, ni bila vklju\xc4\x8dena na DVD. Za DVD so preuredili tudi videospot pesmi\xc2\xa0\xc2\xbbOn a Night Like This\xc2\xab."